[BREAKING] ก้าวต่อไปของมนุษยชาติ Neuralink ฝังชิปในสมอง ทำให้ลิงเล่นเกมได้แล้ว
ก้าวต่อไปของมนุษยชาติ Neuralink ฝังชิปในสมอง ทำให้ลิงเล่นเกมได้แล้ว
9 เม.ย. 2564

[BREAKING] ก้าวต่อไปของมนุษยชาติ Neuralink ฝังชิปในสมอง ทำให้ลิงเล่นเกมได้แล้ว
ย้อนกลับไปเมื่อต้นเดือนกุมภาพันธ์ที่ผ่านมา Elon Musk ได้ให้สัมภาษณ์ใน Clubhouse เกี่ยวกับความสำเร็จในการทดลองฝังคอมพิวเตอร์ชิป ที่ผลิตโดยบริษัท Neuralink ของเขา ในกะโหลกของลิง จำนวน 2 ตัว
โดยลิงที่ทำการทดลอง มีชื่อว่า Pager ซึ่งมันได้ถูกติดตั้ง Neuralink ลงไปในสมอง 6 สัปดาห์ก่อนที่จะมีการบันทึกวิดีโอขึ้น
โดยรายละเอียดภายในวิดีโอ เราจะเห็นได้ว่า ลิงถูกทำการทดลองให้เล่นวิดีโอเกมโดยมี Joystick ให้ และมีสมูททีกล้วยเป็นรางวัล โดย Neuralink ที่ฝังลงไปในสมองนั้นจะทำหน้าที่บันทึกการสั่งงานของเซลล์ประสาทในสมองลิง แล้วจึงถอดรหัสออกมา ซึ่งหลังจากทดลองซ้ำ ๆ กันหลายรอบ ผู้ทดลองก็ได้นำ Joystick ออกแล้วให้ลิงลองใช้เพียงสมองในการบังคับเกมเท่านั้น
โดยเกมที่ลิง Pager เล่นนี้มีชื่อว่า “Mind Pong” จึงได้กลายเป็นเกมที่ไม่ต้องใช้อุปกรณ์ ใช้เพียงแค่การสั่งการโดยตรงจากความคิดอย่างเดียวเท่านั้น
ถึงแม้ว่าการตอบโต้ในการเล่นเกมของลิง Pager ตัวนี้ อาจจะไม่ได้มีความแม่นยำมากนัก แต่ผลการทดลองนี้ ก็ถือว่าเป็นความสำเร็จก้าวหนึ่งของมนุษยชาติ ที่สามารถใช้เทคโนโลยี เชื่อมต่อระหว่างประสาทสมอง ให้ออกมาเป็นการกระทำได้
สามารถกดดูวิดีโอได้ที่ลิงก์นี้
อีกเรื่องที่น่าสนใจก็คือ Elon Musk ได้ทวีตเผยความคืบหน้าของบริษัท
เรื่องการนำตัวชิปมาฝังในผู้ป่วยอัมพาต เพื่อให้พวกเขาสามารถควบคุมสมาร์ตโฟน
ได้โดยกระแสประสาท ซึ่งจะมีความรวดเร็วกว่าการใช้การสัมผัสของมนุษย์ปกติเสียอีก
ซึ่งในอนาคต ถ้านำ Neuralink ไปเชื่อมต่อกับอุปกรณ์ที่ช่วยให้เดินได้
ก็อาจทำให้ผู้ป่วยอัมพาตที่เดินไม่ได้แล้ว กลับมาเดินได้อีกครั้ง เลยทีเดียว..
References
-
-
-
-